Dum in hujus exilii erumpna consistimus et peccatis, prout humana fragilitas se habet, peccata adicimus, oportet unumquemque propriis insistere virtutibus et ex possessionibus sibi concessis dando in elemosinam redimere suorum culparum nexus. Quapropter noverint quique fideles, quod ego Teuza et filius meus Constantinus, pro remedio animarum nostrarum, donamus Deo et sanctis apostolis Petro et Paulo aliquid ex rebus nostris, videlicet quandam vineam cum adjacenti curtilo in villa Dumbinas sitam, et in pago Matisconensi constitutam, ut ab hodierno die et deinceps monachi Clunienses in usus proprios habeant, absque ulla contradictione. S. Teuzæ et filii ejus Constantini, qui donaverunt et ipsi firmaverunt. S. Bernardi. S. Guuldrici. S. Girardi. S. Achardi. S. Duranni. Balduinus, utinam monachus! scripsit, regnante Domino nostro Jesu Christo. Amen.